ત્યારે એ છોકરાએ હા પાડી અને અંજલીએ તેને બાજુમાં બેસાડીને નાસ્તો કરાવ્યો ! એ નાનો છોકરો નાસ્તો કરતો હતો ત્યારે મને વિચાર આવ્યો કે આવા ગરીબ છોકરાઓ માટે શું કરી શકાય ? મેં આ વાત ગ્રુપમાં કહી અને બધાએ અલગ અલગ વાત કરી અને એમાંથી રોહને કહ્યું, વિધિ આપણે એક એવું નેટવર્ક બનાવીએ કે જેમાં આપણે આવા ગરીબ બાળકોને સારું જમવાનું આપી શકીએ ! મેં કહ્યું, રોહન તારો આઈડિયા ખૂબ જ સારો છે, પણ આપણે આ માટે કોઈ સ્પોન્સર શોધવો પડશે. રોહને કહ્યું, હા વિધિ, તારી વાત પણ સાચી છે. મેં કહ્યું, એક કામ કરીએ, આપણે આજે સાંજે મળીએ અને સ્પોન્સર શોધવા માટે એક પ્રપોઝલ બનાવીએ.